હવે બાફેલા બટાકાને છોલીને લગભગ અડધો સેમી જાડી ગોળ-ગોળ ચિપ્સ તૈયાર કરો. ત્યારબાદ ગેસ પર તવો ગરમ કરવા મૂકો. તવો ગરમ થાય એટલે તવા પર બે ટેબલસ્પૂન તેલ નાખી આખા તવા પર ફેલાવી લો. ત્યારબાદ બટાકાની ચિપ્સને બેસનના ગોળમાં ડુબાડી તવા પર મૂકો. તવા પર એકસાથે સમાય એટલી ચિપ્સ થોડા-થોડા અંતરે ગોઠવવી. એકબાજુથી ભજીયાં થોડાં શેકાઇ જાય એટલે તાવેથાની મદદથી ફેરવી લો અને થોડું-થોડું તેલ નાખો. બધાં જ ભજીયાંને બંન્ને બાજુ ગોલ્ડન બ્રાઉન શેકવાં. તૈયાર છે બટાકાંનાં શેકેલાં ભજીયાં ગ્રીન ચટણી અને સોસ સાથે સર્વ કરો.